เรื่องร้องเรียน: เรื่องเดิม "กล้องวงจรปิดหน้าปากซอยแตงโม"  เมื่อวันที่ 22 ก.ค. 66 เห็นมีพนักงานใช้บันไดขึ้นไปเปลี่ยน/ซ่อมกล้องวงจรปิด ไม่ทราบได้ และยังไม่มีรายงานผลความคืบหน้าจากฟองดูร์ค่ะ เมื่อคืนวันที่ 22 และ 23 ก.ค. 66 ตอนค่ำฝนตก ดิฉันกางร่มออกไปดูกล้องทั้งสี่ พบว่า สามกล้องที่หันไปด้านนอก ตรงหน้ากล้องมีแสงไฟสีส้มเห็นชัด แต่กล้องตัวที่หันเข้าในซอยแตงโมนั้น ที่หน้ากล้องไม่มีแสงสีส้มเลย อาจจะเป็นเพราะกล้องชำรุดเหมือนเดิม  หรือไม่มีแสงไฟฟ้าสาธารณะตรงจุดนั้น ดิฉันไม่ทราบได้ ทำให้กล้องตัวนั้นไม่ทำงาน จึงขอฝากผู้รับผิดชอบกรุณาตรวจสอบด้วยค่ะ
การดำเนินการของเจ้าหน้าที่: กลุ่มงานเทคโนโลยีจราจร 2 กองระบบเทคโนโลยีจราจร สำนักการจราจรและขนส่ง กรุงเทพมหานคร ได้ตรวจสอบกล้องโทรทัศน์วงจรปิด CCTV ถนนเทศบาลสาย 2 รหัส CM2-TR-064  ระบบกล้องฯ สามารถใช้งานได้ตามปกติ ติดครบทั้ง 4 กล้อง ทั้งกลางวัน และกลางคืน
ความเห็นของผู้แจ้ง: ขอขอบคุณมากค่ะ ขอรูปถ่ายจากกล้องในเวลากลางคืนด้วยนะคะ
พื้นที่: แขวงวัดกัลยาณ์ เขตธนบุรี กรุงเทพมหานคร